Suresh 152 Views 2016
ఆగమనం..నిష్క్రమణం
హైదరాబాద్‌, డిసెంబరు 29: కార్పొరేట్‌రంగంలోను, ఆర్ధికవ్యవస్థకు సంబంధించిన అత్యున్నతస్థాయి పదవుల్లో పలుమార్పులు, చేర్పు లకు 2016 సంవత్సరం వేదిక అయిందనే చెప్పాలి. అలాగే దేశ విదేశాల్లో అత్యున్నతస్థాయి పేరుప్రతిష్టలు కలిగిన టాటాగ్రూప్‌ కంపెనీల్లో జరిగిన అంతర్యుద్ధం కూడా ప్రపంచ స్థాయి ఇన్వెస్టర్ల ను కలవరపరిచింది. రిజర్వుబ్యాంకు గవర్నర్‌గా డా.రఘురామ్‌ రాజన్‌ ఆ పదవి నుంచి వైదొలిగి తన బోధనా వృత్తికే వెళ్లిపోయా రు. ఆయన స్థానంలో ఇప్పటివరకూ డిప్యూటి గవర్నర్‌గా పని చేసిన ఉర్జిత్‌పటేల్‌ ఆర్‌బిఐగవర్నర్‌గా సెప్టెంబరు 4వ తేదీ బాధ్య తలు స్వీకరించిన సంగతి తెలిసిందే.
అంతకుముందు మరోసారి ఆ పదవిలో కొనసాగేందుకు తానింకా ఎంతో చేయాల్సింది ఉంద ని సంకేతాలిచ్చిన రాజన్‌ ప్రధానిమోడీని కలిసిన అనంతరం తన వైఖరిని మార్చుకుని తాను కొనసాగే ఉద్దేశ్యమేలేదని, బోధనా వృత్తికే వెళతానని ప్రకటించారు. దేశీయ ఆర్థిక వ్యవస్థపై ఆయన నిష్కర్షగా చేసిన వ్యాఖ్యలు అంతర్జాతీయ ఆర్థిక వ్యవస్థపై ఆయన ధోరణి పట్ల చేసిన విశ్లేషణలు పలువురిని బాధించాయి. అయితే ఎక్కువ మంది ఆయన్ను ఒక ఆర్థికవేత్తగానే కాకుండా రాక్‌స్టార్‌గా పిలుస్తారు. అదేపంథాలో ప్రపంచస్థాయి ఇన్వెస్ట్‌మెంట్‌ బ్యాంకుగా పేరుపొందిన జపాన్‌ సాప్ట్‌బ్యాంకు సిఒఒ నికేష్‌ అరోరా ఆ పదవి నుంచి వైదొలిగారు. ప్రపంచంలోనే అత్యధిక వేతనం పొందిన ఎగ్జిక్యూటివ్‌గా అరోరా నిలిచారు. జపాన్‌ టెలికాం ఇన్వెస్ట్‌మెంట్‌ కంపెనీ ఛైర్మన్‌ మసాయోషి సాన్‌తో విభేదాలు పొడసూపడంతో అరోరా వెనువెంటనే ఆ పదవికి గుడ్‌బై చెప్పారు. తదనంతరం కూడా ఎక్కువ కాలం ఆపదవిలో పనిచేసారు. ముందుగా సాఫ్ట్‌బ్యాంకు ఛర్మన్‌ అరోరాను గూగుల్‌ నుంచి ఏరికోరి తెచ్చుకున్నారు. గూగుల్‌లో అరోరా చీఫ్‌ బిజినెస్‌ అధికారిగా పనిచేసారు. మరొకరు ఎవరంటే నందన్‌నీలేకని ప్రపంచంలోనే విశిష్ట గుర్తింపుప్రాధికార సంస్థకు చీఫ్‌ ఎగ్జిక్యూటివ్‌గా పనిచేసి ఆ ప్రాజెక్టును విజయవంతం చేసిన ఘనత ఆయనదే.
తాజాగా ఎన్‌డిఎ ప్రభుత్వం ఆయనకు డిజిటల్‌ పేమెంట్స్‌ వ్యవస్థకు సంబంధించిన బాధ్యతలు అప్పగించింది. భారత్‌ ఆర్థిక వ్యవస్థలో నగదు రహిత ఆర్థిక లావాదేవీలు స్మార్ట్‌ ఫోన్లు ఉపయోగించి పాయింట్‌ ఆఫ్‌సేల్స్‌ మెషిన్స్‌ ఉపయో గించడానికి పేమెంట్‌ గేట్‌వేలు ఏర్పాటుచేసే వ్యవస్థ బాధ్యతలు ఆయన పర్యవేక్షిస్తారు. నీలేకని ఇప్పటికే భారతీయ స్టార్టప్‌లలో పెట్టుబడులు పెడుతున్నారు. మరింతగా ప్రాముఖ్యత కలిగిన అంశాలు కూడా 2016లో చోటుచేసుకున్నాయి. యోగాగురు బాబారామ్‌దేవ్‌ముఖ్యుడు, సన్నిహితుడుగాఉన్న బాలకృష్ణ ఫోర్బ్స్‌ మ్యాగజైన్‌ రూపొందించిన 100మంది భారతీయ కుబేరుల జాబి తాలో స్థానం సంపాదించారు. ఆయన ఆధ్వర్యంలో పతంజలి ఆయుర్వేద్‌ నడుస్తున్న సంగతి తెలిసిందే. ఆయన సంపదలు 2.5 బిలియన్‌ డాలర్ల వ్యవస్థతో ఉన్నాయి. ఫోర్బ్స్‌జాబితాలో 48వ స్థానంలో నిలిచారు. ఫోర్బ్స్‌మ్యాగజైన్‌ తాజాగా ఆయన సంపదలో 97శాతం ఆయుర్వేద్‌నుంచే రావడం గొప్ప విషయ మని అభివర్ణించింది. పతంజలి ఆయుర్వేదను యోగాగురు బాబా రామ్‌దేవ్‌తో కలిసి బాలకృష్ణ నిర్వహిస్తున్నారు.
గత ఏడాది ఐదు వేలకోట్ల రాబడులు సాధించింది. ఈఏడాది పదివేల కోట్లు రూపా యలు దాటుతుందని అంచనా. ఇక భారతీయ కుబేరుల్లో మొట్ట మొదటిస్థానంలో కొనసాగుతూ వస్తున్న రిలయన్స్‌ఛైర్మన్‌ ముఖేష్‌ అంబానీ చమురు అన్వేషణ, శుద్ధిరంగాలనుంచి ఒకేసారి దేశ వ్యాప్త టెలికాం సర్వీసులకు శ్రీకారంచుట్టారు. 1.5 లక్షలకోట్ల పెట్టుబడులతో కొత్త వెంచర్‌ రిలయన్స్‌జియోను ప్రారంభించారు. అతితక్కువ వ్యవధిలోనే ఉచితసిమ్‌ ఆఫర్‌తో 50 మిలియన్ల కస్ట మర్లు వచ్చి చేరారు. మరో మూడునెలలు పొడిగించిమార్చి వరకూ కొనసాగిస్తున్నారు. ఇప్పటివరకూ దేశచరిత్రలో ఒకేసారి భారీ పెట్టుబడులతో వచ్చిన సంస్థ రిలయన్స్‌జియో ఒక్కటే కావడం విశేషం. ఇక మైక్రోసాప్ట్‌ సిఇఒగా భారతీయ సంతతికి చెందిన ప్రముఖులు, తెలుగు వాడైన సత్యనాదెళ్ల 2014లోనే బాధ్యతలు స్వీకరించినప్పటికీ ఈ ఏడాది 1999 నాటి గరిష్టస్థాయికి కంపెనీ షేర్లు పెరిగాయి. డేటా కేంద్రాలు, వివిధ సంస్థలతో భాగస్వా మ్యాలు చేపట్టేందుకు నాదెళ్ల నిరంతరం కృషిచేసి కంపెనీ షేర్లను పెంచారు.
కంపెనీ కీలక కుత్పత్తులు కార్పొరేట్‌ క్లౌడ్‌ ఉత్పత్తులు, ఆఫీష్‌ 365, అజ్యూర్‌ వంటివి నాదెళ్ల హయాంలో ఈ ఏడాది భారీ ఎత్తున రాబడులు సాధించాయి. అలాగే ఉద్యోగఅన్వేషణ సంస్థ లింక్డ్‌ఇన్‌ను 26.2 బిలియన్‌ డాలర్లకు కొనుగోలు చేయా లన్న నాదెళ్ల కసరత్తు కూడా ఒక భారీ నిర్ణయంగానే ఆయన సన్నిహితులు చెపుతుంటారు. కార్పొరేట్‌రంగప్రకంపనల్లో భాగం గా ప్రతిష్టాత్మక టాటాసన్స్‌ నుంచి ఛైర్మన్‌గా సైరస్‌ మిస్త్రీ ఉద్వా సనకు గురికావడమేకాకుండా ఆయనే స్వయంగా జాబితాకంపెనీల డైరెక్టర్‌గా వైదొలిగారు. అంతేకాకుండా న్యాయపోరాటం ప్రారం భించి కంపెనీ లాట్రిబ్యునల్‌లో కేసులు దాఖలుచేసారు. టాటాసన్స్‌ ఛైర్మన్‌గా రతన్‌ టాటా తిరిగి బాధ్యతలు చేపట్టడం ఇరువురిమధ్య పతాకస్థాయిలో 140 వరకూ కేసులు వివిధ న్యాయస్థానాల్లో దాఖలు కావడం కార్పొరేట్‌ రంగ చరిత్రలోనే అత్యంత అరుదైన అంశంగా ఉంది. అంతటితో ఆగకుండా పలు కంపెనీల్లో స్వతంత్ర డైరెక్టర్‌గా ఉన్న నుస్లీవాడియాను ఆపదవి నుంచి తప్పించడంతో ఆయన కూడా టాటాసన్స్‌,రతన్‌టాటాలపై క్రిమినల్‌ పరువునష్టం దావా వేసారు.
బాంబేడైయింగ్‌ సంస్థ ఛైర్మన్‌గా నుస్లీవాడియా పారిశ్రామికరంగానికి చిరపరిచితులే. ఇక భారతీయ పన్నులరంగ చరిత్రలో పరోక్షరంగ పన్నుల సంస్క రణలకు శ్రీకారం చుడుతూ భారత్‌ పార్లమెంటు జిఎస్‌టి బిల్లుకు ఆమోదం పలికింది. జిఎస్‌టి మండలి ఏర్పాటు ద్వారా జిఎస్‌టి అమలుకు సత్వర కార్యాచరణకు సైతం 2016లోనే ఎన్‌డిఎ అత్యంత చొరవచూపించిందనే చెప్పాలి. ఇక పెద్దనోట్ల రద్దుతో భారత్‌ ఆర్థిక వ్యవస్థను ఒక్క కుదుపుకుదిపివేసింది. మొత్తం చెలామణిలో ఉన్న రూ.500, రూ.1000 నోట్లను రద్దుచేసి ప్రభుత్వం కొత్త నోట్ల ముద్రణకు తెరలేపింది. డిజిటల్‌ ఆర్థిక వ్యవస్థవైపు ప్రజలను చైతన్యపరుస్తోంది. బ్యాంకుల కూటమికి చెల్లించాల్సిన రుణబకాయిలు ఎగవేసారన్న అభియోగాలు ప్రముఖ పారిశ్రామికవేత్త విజ§్‌ుమాల్యా ఎదుర్కొంటున్నారు. ఈ ఏడాది మార్చిలోనే ఆయన చెల్లించాల్సిన రూ.9000కోట్ల బకాయిలు విచారణ జరుగుతున్న తరుణంలోనే ఆయన దేశం విడిచి బ్రిటన్‌కు వెళ్లిపోయారు. ప్రస్తుతం ఆయన బ్రిటన్‌లోనే తలదాచుకుంటున్నారు. ఆయనపై ఎన్‌ఫోర్స్‌మెంట్‌, సిబిఐ కేసులు దర్యాప్తు జరుగుతున్న సంగతి తెలిసిందే. మరోవైపు సుప్రీంకోర్టులో సైతం బ్యాంకర్ల కూటమి కేసులు దాఖలుచేసింది.